ශ්‍රී ලංකාවේ හිටපු අගවිනිසුරුවරියට එරෙහි දෝෂාභියෝග ක්‍රියාවලිය ව්‍යවස්ථාවට අනුකූලව සිදුවූවක් බවත්, එය මෙරට අභ්‍යන්තර කරුණක් බවත්, එක්සත් ජාතීන්ගේ සංවිධානයේ මානව හිමිකම් කොමසාරිස් නවනීදන් පිල්ලේ මහත්මියට ලිපියක් යවමින් විදේශ කටයුතු අමාත්‍යංශය අවධාරණය කරයි.එසේම මානව හිමිකම් කොමසාරිස්වරිය මෙ‍න්ම ඇයගේ කාර්යාලයේ නිලධාරීන් මෙරට ව්‍යවස්ථාව ගැන අන‍වබෝධයෙන් එම ප්‍රකාශ සිදුකර ඇති බවත්  ්‍යවස්ථාව අධ්‍යයනය නොකර කළ කරුණු දැක්වීමක් ලෙස එය පෙන්වාදිය හැකි බවත් එම අමාත්‍යංශය සඳහන් කරයි.ශ්‍රී ලංකා රජය සම්බන්ධයෙන් ජගත් සංවිධානයේ මහ කොමසාරිස්වරිය මීට පෙරත් මෙවැනිම මතවාදයක පිහිටා පූර්ව සොයා බැලීමකින් තොරව තීන්දු තීරණවලට පැමිණ ඇතැයි එමගින් අවධාරණය කර ඇත.කෙසේ හෝ මෙවැනි කරුණුවලින් සිදුවන්නේ ශ්‍රී ලංකාවත් එක්සත් ජාතීන්ගේ සංවිධානයත් අතර පවත්නා සබඳතාව පළුදූවීම යැයිද විදේශ කටයුතු අමාත්‍යංශය මානව හිමිකම් කොමසාරිස්වරියගේ අවධානය යොමු කර තිබේ.හිටපු අගවිනිසුරුවරිය එම තනතුරින් ඉවත් කිරීමේ ක්‍රමවේදය සම්බන්ධයෙන් එක්සත් ජාතීන්ගේ සංවිධානයේ මානව හිමිකම් කොමසාරිස් නවනීදන් පිල්ලේ මහත්මියගේ ප්‍රකාශය සම්බන්ධයෙන් ශ්‍රී ලංකා රජය මෙසේ ප්‍රතිචාර දක්වා තිබේ..